Die veldtog het gefokus op dienslewering, veral in die townships na 12 jaar van demokrasie in Suid-Afrika. Onluste en grootskaalse proteste het voor die verkiesings uitgebreek in townships regoor die land. Alle partye het flinke dienslewering beloew. In Durban het die hutbewonersbeweging, Abahlali baseMjondolo die verkiesing geboikot onder die slagspreuk 'Geen Land! Geen Huis! Geen Stem!'
Die ANC het 'n meerderheid in die meeste rade van die Noord-Kaap, Noordwes, Gauteng, Mpumalanga, Limpopo en die Oos-Kaap gekry.
Die DA het die meeste van sy stemme in Kaapstad gekry maar kon nie 'n meerderheid behaal nie en kon dus nie op sy eie 'n regering vorm nie. 'n Koalisie tussen die DA en kleiner partye soos die VF Plus het die stad gewen en kon gevolglik 'n regering saamstel.
In KwaZulu-Natal het die IVP die meerderheid gekry maar hy het in die landelike gebiede heelwat steun verloor vergeleke met die vorige verkiesing, en hy het ook nie die groot ekonomiese sentra in die provinsie gewen nie.
Gedetaileerde nasionale uitslaeWysig
Demokratiese Alliansie 1 595 742 16.2% 1 608 154 16.3% 684 884 10.3% 3 888 780 14.8%
Inkatha Vryheidsparty 740 135 7.5% 744 486 7.6% 635 521 9.6% 2 120 142 8.1%
Onafhanklike Demokrate 204 846 2.1% 217 761 2.2% 108 305 1.6% 530 912 2.0%
Afrika Christen Demokratiese Party 122 478 1.2% 128 990 1.3% 74 918 1.1% 326 386 1.2%
Onafhanklik 263 991 2.7% Not applicable 263 991 1.0%
84 kleiner partye 133 403 1.4% 148 058 1.5% 48 197 0.7% 329 658 1.3%
* PV=Proporsionele verteenwoordiging; Dr=Distriksraad
'n Kaart wat die 2006 plaaslike verkiesingsuitslae in plaaslike munisipaliteite in Suid-Afrika aandui.
Die kaart aan regterkant toon die wenners van die ses metropolitaanse munisipaliteite, 231 plaaslike munisipaliteite en 20 distriksbestuursareas (DBA's) in Suid-Afrika.
Die ANC (groen) het 5 metropolitaanse- en 198 plaaslike munisipaliteite (koalisies in liggroen) gewen.
Die IVP (rooi) het 26 plaaslike munisipaliteite (koalisies in pienk) gewen.
Die DA (blou) het een metropolitaanse en 6 plaaslike munisipaliteite (koalisies in ligblou) gewen.
Die Laingsburg Gemeenskapsparty (grys) het slegs die Laingsburg Plaaslike Munisipaliteit gewen.
In die Nelson Mandelabaai Metropolitaanse Munisipaliteit het die ANC sy meerderheid behou in die metropolitaanse regering met Nondumiso Maphiza wat Nceba Faku opgevolg het as burgemeester van die munisipaliteit; Maphazi is ook die eerste vroulike burgemeester van die munisipaliteit. Die ANC het 81 setels gekry met 66.53% van die stemme. Die DA het 30 setels gekry, die OD drie en die ander ses setels is deur kleiner partye gekry (waaronder die VF+, ACDP, PAC en UIF).
In die Cacadu-distriksmunisipaliteit het die ANC beheer gekry oor die Makana-, Kouga-, Ndlambe-, Camdeboo-, Sondagsriviervallei-, Bloukraanroete-, Kou-Kamma- en Ikwezi- gewen terwyl ’n koalisie van partye die Baviaans Plaaslike Munisipaliteit gewen het.
In die Stad Johannesburg Metropolitaanse Munisipaliteit het die ANC sy meerderheid behou in die metropolitaanse regering en die burgemeester, Amos Masondo, is vir nog ’n termyn as burgemeester ingehuldig.
In die Stad Tshwane Metropolitaanse Munisipaliteit het die ANC sy meerderheid behou in die metropolitaanse regering met Gwn Ramokgopa, voormalige Gautengse LUR vir Gesondheid, wat Smangaliso Mkhatshwa as burgemeester opgevolg het; Ramokgopa is ook die eerste vroulike burgemeester van die munisipaliteit.
In die Ekurhuleni Metropolitaanse Munisipaliteit het die ANC sy meerderheid behou in die metropolitaanse regering en die burgemeester, Duma Moses Nkosi, is vir nog ’n termyn as burgemeester ingehuldig.
In die Sedibeng-distriksmunisipaliteit het die ANC die Emfuleni- en Lesedi Plaaslike Munisipaliteite gewen met die DA wat die Midvaal Plaaslike Munisipaliteit gewen het.
In die eThekwini Metropolitaanse Munisipaliteit het die ANC sy meerderheid behou in die metropolitaanse regering en die burgemeester, Obed Mlaba, is vir nog ’n termyn as burgemeester ingehuldig. Die ANC het hier met ’n geskatte 115,000 stemme toegeneem ten koste van die IVP, soos die geval was met verskeie ander dele van KwaZulu-Natal.
In die Stad Kaapstad Metropolitaanse Munisipaliteit was die DA die grootste party in die stadsraad met 90 van die 210 setels. Die tweede grootste party hier was die ANC met 81 setels maar geen party het die meerderheid gehad nie. ’n Groep van kleiner partye (o.a. die VF+, ACDP en UDM) het ingestem om met 16 Setels met die DA saam te werk om ’n meerderheid te bewerkstellig en sodoende ’n veelpartyregering in die stad in te stel. Dit het ’n alliansie van die AND en OD uitgehou. In hierdie veelpartyregering het die DA die burgemeesterspos gekry, die ACDP die uitvoerende viseburgemeesterspos, die VF Plus die Speakerspos en die United Democratic Movement, Universele Party (UP) en die Afrika Moslemparty (AMP) het op die burgemeesterskomitee gedien. In Januarie 2007 is die AMP uit die veelpartyregering geskop omdat hy met die ANC saamgewerk het. Hiermee saam is die OD by die veelpartyregering betrek.
In die Weskus-distriksmunisipaliteit het die ANC die Matzikama-, Cederberg-, Bergrivier- en Saldanhabaai Plaaslike Munisipaliteite gewen met die DA wat die Swartland Plaaslike Munisipaliteit gewen het.
In die Overberg-distriksmunisipaliteit het die ANC die Theewaterskloof-, Kaap Agulhas- en Swellendam Plaaslike Munisipaliteite gewen met die DA wat die Overstrand Plaaslike Munisipaliteit gewen het.
In die Eden-distriksmunisipaliteit het die ANC die Kannaland-, Hessequa-, Knysna-, Oudtshoorn- en Bitou Plaaslike Munisipaliteite gewen terwyl ’n koalisie van partye die Mosselbaai- en George Plaaslike Munisipaliteite gewen het.
In die Sentraal Karoo-distriksmunisipaliteit het die ANC die Beaufort-wes- en Prins Albert Plaaslike Munisipaliteite gewen met die Laingsburg Gemeenskapsparty wat die Laingsburg Plaaslike Munisipaliteit gewen het.
↑ 1,0 1,1 1,2 Independent Electorial Commission Official Results, 2006
↑ IFP disappointed by ANC’s gains in KwaZulu-Natal Business Today, 3 Maart 2006
↑ "ANC dominates its spiritual home". iafrica.com. 3 Maart 2006. Besoek op 12 Maart 2010.
↑ "'We will not take growing support for granted'". ANC Today. 6 (9). African National Congress. 10 Maart 2006. Besoek op 12 Maart 2010. [dooie skakel]
↑ "Seat Calculation Summary: City of Cape Town" (PDF). Independent Electoral Commission. 2006. Geargiveer vanaf die oorspronklike (PDF) op 2006-03-18. Besoek op 2006-03-15.
Ontsluit van "https://af.wikipedia.org/w/index.php?title=Suid-Afrikaanse_munisipale_verkiesing_van_2006&oldid=1884906"
Last edited on 15 Januarie 2019, at 20:39